**Naši úspešní olympionici na čele s Matejom Tóthom zamrzli pred Silvestrom**

Nebojte sa nejde o žiadnu tragédiu či poplašnú správu, ktorými sa po Vianociach vo svete akoby roztrhlo vrece. Naši olympionici aj so zlatým Matejom Tóthom sú v poriadku, len si vyskúšali populárne „zamrznutie“ pred kamerou.

Slovenskí olympionici sa rozhodli, že v rámci svojho vianočného charitatívneho dňa, počas ktorého zbierali peniaze na podporu mladých talentov zo sociálne slabších rodín, nakrútia vlastnú verziu populárnej Mannequin Challenge.

Slovo dalo slovo a vzniklo zaujímavé video. Účinkujú v ňom slovenskí medailisti z letnej olympiády v Rio de Janeiro – zlatý Bystričan **Matej Tóth**. strieborní členovia nášho štvorkajaku **Juraj Tarr, Erik Vlček, Denis Myšák** a **Tibor Linka** i strieborný vodný slalomár **Matej Beňuš**. Z ďalších „zamrznutých“ olympionikov uvidíte **Danku Bartekovú**, **Richarda Nagya**, **Richarda Vargu**, **Janku Dukátovú** či **Katarínu Listopadovú**.

Celé „olympijské“ video sa malo natočiť za necelých 15 minút. Nájdete v ňom aj informáciu o olympiádach, na ktorých každý z účinkujúcich športovcov štartoval. Napokon posúďte sami.

<https://youtu.be/eS_qfe-TbYc>

*V Banskej Bystrici, 30. decembra 2016 (dem), foto: ilustračné*